สัญญาณดีของ CPF
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

บล.ธนชาต ได้นำบริษัท เจริญโภคภัณฑ์ (CPF) ไปพบนักลงทุนที่สิงคโปร์ ระหว่างวันที่ 911 ก.พ.ที่ผ่านมา โดยงานนี้มีกองทุนชั้นนำเข้าร่วมงานเต็มจำนวน 14 กอง เพื่อพบกับ “กอบบุญ ศรีชัย” รองกรรมการผู้จัดการอาวุโส สำนักลงทุนสัมพันธ์ และ “ปรีณัน ณีศะนันท์” เจ้าหน้าที่นักลงทุนสัมพันธ์ โดยการประชุมครั้งนี้บริษัทให้ข้อมูลคืบหน้าเกี่ยวกับการดำเนินงานในประเทศ และการลงทุนในต่างประเทศ นอกจากนี้ผู้บริหารยังทำให้นักลงทุนสบายใจเกี่ยวกับผลกระทบจากการเพิ่มขึ้นของค่าใช้จ่ายที่มีต่ออัตรากำไรว่าจะไม่รุนแรงอย่างที่นักลงทุนกังวล CPF เชื่อว่ากำไรจากธุรกิจปศุสัตว์ในประเทศน่าจะทรงตัวจากปีที่ผ่านมา ขณะที่ปัจจัยผลักดันการเติบโตของกำไรปี 2554 น่าจะมาจาก 
ประการแรก การส่งออกกุ้งที่เพิ่มขึ้นอย่างมากราว 30% 
ประการที่ 2 ยอดขายอาหารแปรรูปเติบโต 1015%
ประการที่ 3 กำไรจากธุรกิจต่างประเทศที่สูงขึ้น โดยเฉพาะจากการดำเนินงานที่รัสเซียที่ถึงจุดคุ้มทุน และความสามารถในการทำกำไรที่เพิ่มขึ้นที่ CP อินเดีย และ CP มาเลเซีย
ประการที่ 4 ส่วนแบ่งกำไรจากบริษัทร่วมค้าที่เติบโต เนื่องจากการถือหุ้นในบริษัท ซีพี ออลล์ (CPALL) สูงขึ้น 2% กำไรของ CP เวียดนาม ที่เติบโตสูงขึ้น และการลงทุนใน CP กัมพูชา 25% และ
ประการที่ 5 ดอกเบี้ยจ่ายที่ลดลง ซึ่งปัจจัยดังกล่าวตรงกับมุมมองของ บล.ธนชาต
ดังนั้น บล.ธนชาต จึงยังคงประมาณกำไรของเราไว้เหมือนเดิม ต้นทุนอาหารสัตว์ที่เพิ่มขึ้นไม่ส่งผลกระทบมากนัก CPF ไม่คาดว่าการเพิ่มขึ้นของราคาข้าวโพดและกากถั่วเหลือง จะส่งผลกระทบอย่างรุนแรงต่ออัตรากำไรปีนี้ โดยมีเหตุผล 3 ประการ คือ
ประการแรก ธุรกิจอาหารสัตว์และธุรกิจอาหาร (60% ของยอดขาย) ใช้วิธี CostPlus ในการกำหนดราคา ดังนั้นอัตรากำไรจึงไม่น่าถูกกระทบ
ประการที่ 2 CPF สามารถจัดหาแหล่งข้าวโพดและกากถั่วเหลืองที่มีราคาถูกกว่าราคาตลาด 57% ซึ่งสต๊อกข้าวโพดน่าจะพอใช้ไปจนถึงเดือน ส.ค. และเดือน ต.ค. สำหรับกากถั่วเหลือง
ประการที่ 3 มีโอกาสน้อยที่จะเกิดภาวะการผลิตล้นตลาด เนื่องจากการเพิ่มขึ้นของต้นทุนการดำเนินงาน และต้นทุนอาหารสัตว์ กดดันให้ผู้เล่นรายเล็กออกจากตลาดไป ขณะที่ผู้เล่นรายใหญ่ให้ความระมัดระวังในการขยายธุรกิจได้รับผลกระทบจากการลดค่าเงินด่องเพียงเล็กน้อยในระหว่างช่วงการนำเสนอข้อมูล ประเทศเวียดนามได้ประกาศลดค่าเงินลง 8.5% แต่เนื่องจากคุณภาพผลิตภัณฑ์ที่สูงขึ้นของ CPF
บล.ธนชาต จึงไม่คาดว่าการลดค่าเงินด่องจะส่งผลลบต่อยอดส่งออกกุ้งของ CPF แต่มีความเป็นไปได้ที่กำไรจาก CP เวียดนาม ซึ่งปัจจุบันคิดเป็น 5% ของกำไรของ CPF จะลดลง เนื่องจาก CPF คาดว่าส่วนแบ่งกำไรของบริษัทร่วม CP เวียดนาม จะเพิ่มขึ้นราว 20% ในปีนี้ เทียบกับสมมติฐานที่ 10% บล.แห่งนี้จึงไม่คาดว่าการลดค่าเงินด่องจะส่งผลกระทบต่อประมาณการกำไร
คำถาม &amp; คำตอบ
nคำถามแรก แนวโน้มกำไรงวดไตรมาส 4 ปี 2553 เป็นอย่างไร
ไตรมาส 4 ที่ดีที่สุดเท่าที่เคยมีมา แต่ยังคงลดลงเทียบไตรมาส 3 เนื่องจากปัจจัยฤดูกาล ประมาณการกำไรของ บล.ธนชาต อยู่ในระดับที่ค่อนข้างสูงเล็กน้อย เนื่องจากการเพิ่มขึ้นของค่าใช้จ่ายล่วงหน้าสำหรับการขยายธุรกิจในต่างประเทศของ CPF และส่วนแบ่งกำไรจากธุรกิจที่ตุรกีที่ต่ำกว่าคาด
nคำถามที่ 2 ราคาเนื้อสัตว์ปัจจุบันอยู่ที่เท่าไหร่ และมีแนวโน้มอย่างไร
ราคาเนื้อไก่อยู่ที่ 49 บาท/กิโลกรัม ขณะที่ราคาเนื้อหมูฟื้นตัวมาอยู่ที่ 60 บาท/กิโลกรัม การเพิ่มขึ้นของราคามีสาเหตุจากสินค้าล้นตลาด ซึ่ง CPF คาดว่าราคายังคงมีแนวโน้มเพิ่มขึ้นต่อเนื่อง เนื่องจากต้นทุนการดำเนินงานที่สูงขึ้น และสภาวะอากาศที่ไม่สามารถคาดเดาได้ ซึ่งเป็นไปได้ที่จะทำให้อัตราการรอดชีวิตของทั้งไก่และหมูลดลง
nคำถามที่ 3 โครงสร้างต้นทุนของธุรกิจอาหารสัตว์และเลี้ยงสัตว์เป็นอย่างไร
ต้นทุนการผลิตรวมของธุรกิจอาหารสัตว์นั้น 6070% เป็นต้นทุนวัตถุดิบ (ข้าวโพด+กากถั่วเหลืองสำหรับปศุสัตว์ และข้าวโพด+กากถั่วเหลืองและปลาป่นสำหรับอาหารสัตว์น้ำ) และที่เหลือเป็นต้นทุนแรงงานและค่าโสหุ้ย
สำหรับธุรกิจเลี้ยงสัตว์ ต้นทุนพ่อแม่พันธุ์คิดเป็น 30% ขณะที่ 4050% เป็นต้นทุนค่าอาหารสัตว์ และส่วนที่เหลือเป็นต้นทุนแรงงานและค่าโสหุ้ย
nคำถามที่ 4 ราคาธัญพืชที่สูงขึ้นส่งผลกระทบต่ออัตรากำไรขั้นต้นของ CPF อย่างไร
CPF สามารถจัดหาแหล่งข้าวโพดและกากถั่วเหลืองที่มีราคาถูกกว่าราคาตลาด 57% สต๊อกข้าวโพดน่าจะพอใช้ไปจนถึงเดือน ส.ค. และเดือน ต.ค. สำหรับกากถั่วเหลือง ธุรกิจอาหารสัตว์และอาหาร ซึ่งคิดเป็น 60% ของยอดขาย ใช้สูตร CostPlus ในการกำหนดราคา ดังนั้นอัตรากำไรจึงไม่น่าจะได้รับผลกระทบ
สำหรับธุรกิจเลี้ยงสัตว์ ผลกระทบที่มีต่ออัตรากำไรขึ้นอยู่กับราคาเนื้อสัตว์ ซึ่งปัจจุบันปรับตัวขึ้นมากพอที่จะครอบคลุมการเพิ่มขึ้นของต้นทุนวัตถุดิบ หากราคายืนอยู่ที่ระดับสูงนี้ อัตรากำไรของธุรกิจเลี้ยงสัตว์ของ CPF ไม่น่าที่จะได้รับผลกระทบอย่างรุนแรง
nคำถามที่ 5 อัตราแลกเนื้อ (Conversion Ratio) ไก่และหมู อยู่ที่ระดับเท่าไหร่
ไก่และหมู 1 กิโลกรัม ต้องการปริมาณอาหาร 2 กิโลกรัม และ 2.6 กิโลกรัม ตามลำดับ
nคำถามที่ 6 รายได้และกำไรจากธุรกิจต่างประเทศมีสัดส่วนเท่าไหร่ และมีแนวโน้มอย่างไร
ปัจจุบัน CPF ลงทุนใน 10 ประเทศ โดยปัจจุบันธุรกิจต่างประเทศคิดเป็น 27% ของยอดขายรวม และ 16% ของกำไรสุทธิ โดยประเทศที่สร้างกำไรให้มากสุด คือ อินเดีย มาเลเซีย และไต้หวัน ตุรกี สร้างกำไรให้ราว 15 ล้านเหรียญสหรัฐ ในปีที่ผ่านมา และ CPF คาดว่าจะอยู่ในระดับที่ทรงตัวในปี 2554 CPF กำลังศึกษาความเป็นไปได้ที่จะขยายธุรกิจไปยังบังกลาเทศ และประเทศในแถบแอฟริกา บริษัทตั้งเป้าที่จะเพิ่มสัดส่วนธุรกิจต่างประเทศเป็น 40% ของยอดขายรวม และ 25% ของกำไรรวมภายในปี 2558
nคำถามที่ 7 แผนการเติบโตของธุรกิจอาหารพร้อมรับประทานเป็นอย่างไร
อาหารพร้อมรับประทานเป็นหนึ่งในธุรกิจซึ่ง CPF กำลังเร่งการขยายตัว โดยเฉพาะตลาดส่งออก โดยยอดขายของอาหารพร้อมรับประทานทั้งหมด 67% เป็นการรับจ้างผลิต และ 33% เป็นแบรนด์ของ CPF เอง 
กลยุทธ์ปัจจุบัน คือ การกำหนดผลิตภัณฑ์แชมป์ และเจาะตลาดไปยังตลาดใหม่ ปัจจุบันเกี๊ยวกุ้งเป็นผลิตภัณฑ์ที่ประสบความสำเร็จไปทั่วโลกของ CPF บริษัทประสบความสำเร็จในการเข้าไปยังห้างสรรพสินค้าวอลมาร์ท นอกเหนือไปจาก Cosco ในสหรัฐ
นอกจากนี้ CPF ยังกำลังที่จะเจาะเข้าไปยังตลาดโรงแรม และสายการบินเพิ่มขึ้นอีกด้วย
nคำถามที่ 8 อะไรคือเป้าอัตราการเติบโตของยอดขาย อัตรากำไร และอัตราผลตอบแทนต่อผู้ถือหุ้น (ROE) ของ CPF ในปี 2554
CPF ตั้งเป้าอัตราการเติบโตของยอดขายไว้ที่ 10% ผลักดันโดยยอดส่งออกกุ้งที่เพิ่มขึ้น 30% (ทั้งสดและกึ่งสุก) ยอดขายอาหารแปรรูปเติบโตราว 20% และยอดขายธุรกิจต่างประเทศเติบโตราว 20% 
ขณะที่ตั้งเป้าอัตรากำไรขั้นต้นในช่วง 1719% และบริษัทตั้งเป้าที่จะรักษาระดับ ROE ให้อยู่ในระดับ 20%
nคำถามที่ 9 แผนลงทุนสำหรับปีนี้เป็นอย่างไร?
CPF กำหนดงบลงทุน (Capex) ไว้ที่ 6,0008,000 ล้านบาท ซึ่ง 40% สำหรับการดำเนินงานในต่างประเทศ และการขยายธุรกิจ 20% สำหรับธุรกิจอาหารพร้อมรับประทาน และที่เหลือสำหรับการซ่อมบำรุง
nคำถามที่ 10 ธุรกรรมกัมพูชาเมื่อไหร่จะเสร็จสมบูรณ์?
ปัจจุบัน CPF ประกาศการลงทุนใน CP กัมพูชา 25% คาดว่าจะเสร็จภายในไตรมาสแรกปีนี้ และจะถูกรับรู้ในรูปของส่วนแบ่งกำไรของบริษัทร่วม
nคำถามที่ 11 CPF ถือหุ้นใน CPALL เท่าไหร่?
CPF เพิ่มการถือหุ้นใน CPALL จาก 27% ในช่วงครึ่งแรกปี 2553 เป็น 29% ในปัจจุบัน ซึ่งทำให้ CPF ไม่ต้องจ่ายภาษีในส่วนของเงินปันผล และมีส่วนแบ่งกำไรจาก CPALL เพิ่มขึ้น
nคำถามที่ 12 อัตราส่วนหนี้สินต่อทุนสุทธิ และต้นทุนของหนี้เฉลี่ยอยู่ที่เท่าไหร่?
ณ เดือน ก.ย. 2553 อัตราส่วนหนี้สินต่อทุนสุทธิของ CPF อยู่ที่ 0.62 เท่า ซึ่งเป็นระดับที่ต่ำกว่าเป้าที่ 1 เท่าแล้ว CPF ใช้เงินสดพิเศษในการจ่ายคืนหนี้ และมีการปรับโครงสร้างหนี้ระยะสั้นไปเป็นหุ้นกู้ระยะยาว
ขณะที่ต้นทุนของหนี้เฉลี่ยอยู่ที่ 4.2% ณ 9 เดือนแรกของปี 2553